PMIndiaData/PMIndiaSum huggingface dataset:
ગ્લાસગોમાં કોપ-26 સમિટમાં પ્રધાનમંત્રી શ્રી નરેન્દ્ર મોદી દ્વારા રાષ્ટ્રીય નિવેદન

મિત્રો, આજે હું તમારી વચ્ચે એ ભૂમિનું પ્રતિનિધિત્વ કરી રહ્યો છું, જેણે હજારો વર્ષ પહેલા આ મંત્ર આપ્યો હતો- सम्-गच्छ-ध्वम्, सम्-व-दद्वम्, सम् वो मानसि जानताम्। આજે 21મી સદીમાં આ મંત્ર વધુ મહત્વનો બની ગયો છે, તે પ્રાસંગિક બની ગયો છે. सम्-गच्छ-ध्वम् એટલે કે બધાએ સાથે જવું જોઈએ; सम्-व-दद्वम्, એટલે કે બધાએ સાથે મળીને વાતચીત કરવી જોઈએ અને सम् वो मानसि जानताम् । એટલે કે દરેકના મન પણ એકબીજા સાથે જોડાયેલા હોવા જોઈએ. મિત્રો, જ્યારે હું પહેલીવાર ક્લાઈમેટ સમિટ માટે પેરિસ આવ્યો હતો, ત્યારે વિશ્વમાં આપવામાં આવતા અનેક વચનોમાં એક વચન ઉમેરવાનો મારો હેતુ નહોતો. હું સમગ્ર માનવતાની ચિંતા લઈને આવ્યો છું. હું સંસ્કૃતિના પ્રતિનિધિ તરીકે આવ્યો છું જેણે 'સર્વે ભવન્તુ સુખિનઃ'નો સંદેશ આપ્યો છે, એટલે કે બધા ખુશ રહે. અને તેથી, મારા માટે પેરિસમાં થયેલું આયોજન, એ એક સમિટ નહીં, તે લાગણી હતી, એક પ્રતિબદ્ધતા હતી. અને ભારત વિશ્વને તે વચનો નથી આપી રહ્યું હતું, પરંતુ તે વચનો, 125 કરોડ ભારતીયો તેને પોતાની જાતને આપી રહ્યા હતા. અને મને ખુશી છે કે ભારત જેવો વિકાસશીલ દેશ, જે કરોડો લોકોને ગરીબીમાંથી બહાર કાઢવાનું કામ કરી રહ્યો છે, જે આજે વિશ્વની વસતિના 17 ટકા હોવા છતાં, કરોડો લોકો માટે જીવનની સરળતા માટે દિવસ-રાત કામ કરી રહ્યો છે, જેની ઉત્સર્જનમાં જવાબદારી માત્ર 5 ટકા રહી છે, ભારતે પોતાની ફરજ નિભાવવામાં કોઈ કસર છોડી નથી. આજે આખું વિશ્વ માને છે કે ભારત એકમાત્ર, મોટી અર્થવ્યવસ્થા છે, જેણે પેરિસ કમિટમેન્ટને પત્રમાં અને ભાવનાથી રજૂ કર્યું છે. અમે નિશ્ચય, સખત મહેનત અને પરિણામો દર્શાવી રહ્યા છીએ. મિત્રો, આજે જ્યારે હું તમારી વચ્ચે આવ્યો છું ત્યારે હું તમારી સાથે ભારતનો ટ્રેક રેકોર્ડ પણ લાવ્યો છું.મારા શબ્દો માત્ર શબ્દો નથી, તે ભાવિ પેઢીના ઉજ્જવળ ભવિષ્યનો પોકાર છે. આજે, સ્થાપિત પુનઃપ્રાપ્ય ઉર્જા ક્ષમતામાં ભારત વિશ્વમાં ચોથા ક્રમે છે. ભારતની બિન-અશ્મિભૂત ઇંધણ ઊર્જા છેલ્લા 7 વર્ષમાં 25% થી વધુ વૃદ્ધિ પામી છે. અને હવે તે આપણા ઊર્જા મિશ્રણના 40% સુધી પહોંચી ગઈ છે. મિત્રો, દર વર્ષે વિશ્વની સમગ્ર વસતિ કરતા વધુ મુસાફરો ભારતીય રેલવે દ્વારા મુસાફરી કરે છે. આ વિશાળ રેલવે તંત્રએ 2030 સુધીમાં પોતાને 'નેટ ઝીરો' બનાવવાનું લક્ષ્ય નક્કી કર્યું છે. એકલી આ પહેલથી વાર્ષિક 60 મિલિયન ટન ઉત્સર્જનમાં ઘટાડો થશે. તેમજ, અમારું વિશાળ એલઈડી બલ્બ અભિયાન વાર્ષિક 40 મિલિયન ટન ઉત્સર્જનમાં ઘટાડો કરી રહ્યું છે. આ સાથે ભારતે આંતરરાષ્ટ્રીય સ્તરે વિશ્વ સાથે સહયોગ કરવા માટે સંસ્થાકીય ઉકેલો પણ આપ્યા છે. સૌર ઊર્જામાં ક્રાંતિકારી પગલા તરીકે, અમે આંતરરાષ્ટ્રીય સૌર જોડાણની શરૂઆત કરી. અમે આબોહવા અનુકૂલન માટે ડિઝાસ્ટર રેઝિલિયન્ટ ઈન્ફ્રાસ્ટ્રક્ચર માટે ગઠબંધન બનાવ્યું છે. કરોડો લોકોના જીવન બચાવવા માટે આ એક સંવેદનશીલ અને મહત્વપૂર્ણ પહેલ છે. મિત્રો, હું તમારું ધ્યાન વધુ એક મહત્વપૂર્ણ વિષય પર કેન્દ્રીત કરવા માગું છું. આજે વિશ્વ એ વાતને ઓળખી રહ્યું છે કે આબોહવા પરિવર્તનમાં જીવનશૈલીની બહુ મોટી ભૂમિકા છે. હું આજે તમને એક, એક-શબ્દની ચળવળનો પ્રસ્તાવ મૂકું છું. આ એક-શબ્દ એક શબ્દ, આબોહવાના સંદર્ભમાં, એક વિશ્વ-એક વિશ્વ પાયો બની શકે છે, તે એક શબ્દ છે –
પ્રધાનમંત્રીએ બિહારમાં બોટ દુર્ઘટનામાં જાનહાની પર ઘેરો શોક વ્યક્ત કર્યો, પીએમએનઆરએફમાંથી રહેમરાહે ફંડ મંજૂર કર્યું

પ્રધાનમંત્રી શ્રી નરેન્દ્ર મોદીએ બિહારમાં બોટ દુર્ઘટનામાં જાનહાની પર ઘેરો શોક વ્યક્ત કર્યો હતો. તેમણે ભોગ બનનારાઓના કુટુંબિજનો પ્રત્યે સહાનુભૂતિ વ્યક્ત કરી હતી. પ્રધાનમંત્રીએ પ્રધાનમંત્રી રાષ્ટ્રીય રાહત કોષમાંથી જીવ ગુમાવનારાના વારસદારને રૂ. બે લાખ અને ગંભીર રીતે ઈજા પામનારાઓને રૂ. 50,000 રહેમરાહે મંજૂર કર્યા હતા.
સંયુક્ત રાષ્ટ્રની મહાસભાના ચૂંટાયેલા અધ્યક્ષ પ્રધાનમંત્રીને મળ્યા

સંયુક્ત રાષ્ટ્ર મહાસભાના ચૂંટાયેલા અધ્યક્ષ સુશ્રી મારિયા ફર્નાંડા એસ્પિનોસા ગાર્સેસે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રધાનમંત્રીએ 73મી સંયુક્ત રાષ્ટ્ર મહાસભાની અધ્યક્ષા તરીકે ચૂંટાવા બદલ સુશ્રી એસ્પિનોસાને અભિનંદન પાઠવ્યાહતા. સુશ્રી એસ્પિનોસાએ સંયુક્ત રાષ્ટ્ર મહાસભાના આગામી સત્ર માટે પોતાની પ્રાથમિકતાઓ રજૂ કરી હતી. પ્રધાનમંત્રીએ તેમની નવી જવાબદારીના નિર્વહનમાં ભારત તરફથી પૂર્ણ અને રચનાત્મક સહયોગ માટેએમને આશ્વાસન આપ્યું હતું. તેમણે આતંકવાદ, સંયુક્ત રાષ્ટ્રમાં સુધારા અને જળવાયુ પરિવર્તન જેવા મુખ્ય વૈશ્વિક પડકારો બાબતે સંયુક્ત રાષ્ટ્ર તરફથી મજબૂત કામગીરી કરવાની જરૂરીયાત પર ચર્ચા કરી હતી.
પ્રધાનંમત્રીએ દેશવાસીઓને મહાવીર જયંતીની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ મહાવીર જયંતીના અવસર પર લોકોને શુભકામનાઓ પાઠવી હતી. પોતાના સંદેશમાં પ્રધાનમંત્રીએ કહ્યું, “દેશવાસિઓને મહાવીર જયંતીની હાર્દિક શુભકામંનાઓ. સત્ય, અહિંસા, ત્યાગ અને તપસ્યા પર આધારિત તેમનું જીવન દરેકને માટે હંમેશા પ્રેરણાસ્રોત બની રહેશે”
પ્રધાનમંત્રીએ ઈદ-ઉલ-ફિત્રના અવસરે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈદ-ઉલ-ફિત્રના અવસરે તેમની શુભેચ્છા અને શુભકામના પાઠવી છે. પ્રધાનમંત્રીએ અનેક દેશોની સરકાર અને વડાઓ સાથે વાત કરી તેમને આ શુભ અવસરે શુભેચ્છા પાઠવી છે. પ્રધાનમંત્રીએ કહ્યું કે, “ઈદ-ઉલ-ફિત્ર પર મારી શુભેચ્છા અને હાર્દિક શુભકામના. આ વિશેષ દિવસે સમાજ સદભાવ અને શાંતિનો મહાલો જાળવે તેવી આશા. અબુધાબીના મહામહિમ કિંગ સલમાન અને યુવરાજ તથા કતારના અમીરને ઈદની શુભેચ્છા. રાષ્ટ્રપતિ રુહાની, રાષ્ટ્રપતિ ઘાની, પ્રધાનમંત્રી નવાઝ શરીફ, પ્રધાનમંત્રી શેખ હસીના અને યમનના રાષ્ટ્રપતિ સાથે વાત કરી છે તથા તેમને ઈદ પર શુભેચ્છા પાઠવી છે.
પ્રધાનમંત્રીએ પૂર્વ સાંસદ શ્રી શરદ ત્રિપાઠીના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પૂર્વ સાંસદ શ્રી શરદ ત્રિપાઠીના અકાળે નિધન માટે ઊંડું દુઃખ વ્યક્ત કર્યુ છે. પ્રધાનમંત્રીએ એક ટ્વીટમાં કહ્યું છે, “ શ્રી શરદ ત્રિપાઠીના અકાળે અવસાને મને અને અન્ય અનેક લોકોને દુઃખી કરી દીધા છે. તેમને વંચિત લોકો માટે કામ કરવા માટે અને સમાજ સેવા માટે લગાવ હતો. તેમણે સંત કબીર દાસજીના આદર્શોને જન-જન સુધી પહોંચાડવા માટે નવીનતમ પ્રયાસ કર્યો. તેમના પરિવારજનો અને સમર્થકો પ્રત્યે સંવેદનાઓ. ઓમ શાંતિ.”
પ્રધાનમંત્રીએ રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "રાષ્ટ્રપતિ શૌકત મિર્ઝીયોયેવને ચૂંટણીમાં તેમની જીત બદલ હાર્દિક અભિનંદન. મને વિશ્વાસ છે કે ભારત-ઉઝબેકિસ્તાન વ્યૂહાત્મક ભાગીદારી તમારા બીજા કાર્યકાળમાં મજબૂત થતી રહેશે. તમને અને ઉઝબેકિસ્તાનના મૈત્રીપૂર્ણ લોકોને મારી શુભકામનાઓ."
બેનામી સોદા (પ્રતિબંધ) સુધારા વિધેયક 2015માં કરાયેલા સુધારાને કેબિનેટની મંજૂરી

વડાપ્રધાન શ્રી નરેન્દ્ર મોદીની અધ્યક્ષતામાં મળેલી કેન્દ્રીય કેબિનેટે સંસદમાં બેનામી સોદા (પ્રતિબંધ) સુધારા વિધેયક 2015માં કરાયેલા સુધારાને અમલી બનાવવાને મંજૂરી આપી છે. આ સુધારા કરવાનો ઉદ્દેશ, આ વિધેયકને કાયદાકીય બાબતે તથા વહિવટી પ્રક્રિયાને મજબૂત કરવાનો છે જેથી તે કાયદા તરીકે અમલમાં આવે ત્યારે વિધેયકની જોગવાઈઓના અમલમાં કોઈ વ્યવહારિક મુશકેલી આવે ત્યારે તેની સાથે કામ પાર પાડી શકાય. કાયદા ઘડવાની આ પ્રક્રિયાનો ઉદ્દેશ ગેરવાજબી પધ્ધતિઓ અનુસરીને થતા બેનામી સોદાઓને અસરકારક રીતે પ્રતિબંધિત કરવાનો છે. આ સુધારા કાયદાનો અનાદર કરીને થયેલા સોદાઓમાં સરકારને યોગ્ય પ્રક્રિયા અનુસરીને બેનામી સંપત્તિઓ જપ્ત કરવાની સત્તા આપે છે. આ સુધારા તમામ નાગરિકોમાં સમાનતાને પ્રોત્સાહિત કરે છે. આમ છતાં જે લોકો આવક જાહેર કરવાની યોજના હેઠળ પોતાની બેનામી મિલકતો જાહેર કરશે તેમને બેનામી ધારા હેઠળ મુક્તિનો લાભ મળશે.
ભારત - મોઝામ્બિક વચ્ચે કેફી પદાર્થોની માગ ઘટાડવા તથા કેફી પદાર્થોની ગેરકાયદે હેરફેર અટકાવવાના ક્ષેત્રે સમજુતીપત્રને કેન્દ્રીય કેબિનેટની બહાલી

પ્રધાનમંત્રી નરેન્દ્ર મોદીની અધ્યક્ષતામાં મળેલી કેન્દ્રીય કેબિનેટે ભારત અને મોઝામ્બિક વચ્ચે કેફી પદાર્થોની માગ ઘટાડવા તથા કેફી પદાર્થો, સાયકોટ્રોપિક સબસ્ટન્સીઝ અને તેના પૂર્વરૂપ રસાયણોની ગેરકાયદે હેરફેર તથા એ સંબંધિત બાબતોના નિવારણ માટે એક સમજુતીપત્ર (મેમોરેન્ડમ ઓફ અંડરસ્ટેન્ડીંગ – એમઓયુ) ઉપર સહી-સિક્કા કરવાને બહાલી આપી છે. આ સમજુતીપત્રનો ધ્યેય બન્ને દેશો વચ્ચે કેફી પદાર્થો, સાયકોટ્રોપિક સબસ્ટન્સીઝ તથા તેની પૂર્વરૂપ સામગ્રીની ગેરકાયદે હેરફેરનો મુકાબલો કરવા માટે માહિતી, નિષ્ણાતજ્ઞાન તથા ક્ષમતાની સ્થાપનાના આદાન-પ્રદાનનો છે.
માનવ તસ્કરીને રોકવા માટે ભારત અને સંયુક્ત આરબ અમીરાત વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે (13-4-2016) ભારત અને સંયુક્ત આરબ અમીરાત વચ્ચે માનવ તસ્કરીને રોકવા તેમજ તેનો સામનો કરવા માટે પરસ્પર સહયોગ પર સમજૂતી કરાર (એમઓયૂ) પર હસ્તાક્ષર કરવા માટે પોતાની મંજૂરી આપી દીધી છે. આ એમઓયૂ બંને દેશોની વચ્ચે મિત્રતાના સંબંધને મજૂબત કરશે તથા માનવ તસ્કરી, ખાસ કરીને મહિલાઓ તેમજ બાળકોની તસ્કરીને રોકવા, બચાવ રાહત તેમજ તેમના દેશના-પ્રત્યાર્વતનના મુદ્દા પર પરસ્પર સહયોગને ઝડપથી વધારશે. આ એમઓયૂની મુખ્ય વિશેષતાઓ નીચે મુજબ છેઃ- 1. બધા પ્રકારની માનવ તસ્કરી, ખાસ કરીને મહિલાઓ અને બાળકોની તસ્કરીને રોકવા માટે સહયોગ મજબૂત બનાવવો તથા ઝડપી તપાસ અને બંને દેશોમાંથી કોઈપણ દેશમાં માનવ તસ્કરો તેમજ સંગઠિત અપરાધનું અભિયોજન સુનિશ્ચિત કરવું. 2. રોક સંબંધી પગલાં લેવા, જે મહિલાઓ તેમજ બાળકોની તસ્કરીને સમાપ્ત કરશે તેમજ માનવ તસ્કરીથી પિડીતોના અધિકારોની સુરક્ષા કરશે. 3. માનવ તસ્કરી વિરોધી સેલ તેમજ કાર્ય બળ બંને દેશોમાં માનવ તસ્કરીને રોકવા માટે કાર્ય કરશે. 4. પોલિસ તેમજ અન્ય સંબંધિત અધિકારી સાથે મળીને કાર્ય કરશે તેમજ સૂચનાઓનું આદાન પ્રદાન કરશે જેનો ઉપયોગ માનવ તસ્કરો પર પાબંદી લગાવવા માટે થઈ શકે છે. 5. પીડિતોનું દેશ-પ્રત્યાર્વતન જ્યાં સુધી સંભવ છે, ઝડપથી કરાશે અને ગૃહ દેશ પીડિતોનું સુરક્ષિત તેમજ ફરી વખત એકીકરણ શરૂ કરશે. 6. સમજૂતી કરારના કામકાજની દેખરેખ માટે બંને દેશોના પ્રતિનિધિઓ સાથે એક સંયુક્ત કાર્ય દળનું ગઠન કરાશે.
પીએમએ અમદાવાદના ફ્લાવર શોની પ્રશંસા કરી

પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે અમદાવાદના ફ્લાવર શોએ ફૂલો અને પ્રકૃતિ પ્રત્યે શોખીન એવા ઘણા લોકોને આકર્ષ્યા છે. અમદાવાદ મ્યુનિસિપલ કોર્પોરેશનના ટ્વીટના જવાબમાં શ્રી મોદીએ ટ્વીટ કર્યું: "રસપ્રદ લાગે છે. વર્ષોથી, અમદાવાદના ફ્લાવર શોએ ફૂલો અને પ્રકૃતિ પ્રત્યે શોખીન એવા ઘણા લોકોને આકર્ષિત કર્યા છે."
પ્રધાનમંત્રીએ પોર્ટુગલના પ્રધાનમંત્રી મહામહિમ એન્ટોનિયો કોસ્ટાને પુનઃચૂંટણી જીતવા પર અભિનંદન આપ્યા

પ્રધાનમંત્રી શ્રી નરેન્દ્ર મોદીએ પોર્ટુગલના પ્રધાનમંત્રી એચ.ઈ. એન્ટોનિયો કોસ્ટાને પોર્ટુગલમાં સંસદીય ચૂંટણીમાં શાનદાર પ્રદર્શન કરવા બદલ અભિનંદન પાઠવ્યા છે અને પોર્ટુગલ સાથેના ઉષ્માભર્યા અને સમય સાથે નીવડેલા સંબંધોને વધુ ગાઢ બનાવવાની ઈચ્છા વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "મારા મિત્ર @antoniocostapm ને પોર્ટુગલની સંસદીય ચૂંટણીઓમાં શાનદાર પ્રદર્શન અને તેમની ચૂંટણીમાં ફરી જીત માટે અભિનંદન. પોર્ટુગલ સાથેના હુંફાળા અને સમયની સાથે નીવડેલા સંબંધોને વધુ ગાઢ બનાવવા માટેનું ભવિષ્ય જોઈ રહ્યા છીએ.
મંત્રીમંડળે સ્વાસ્થ્ય અને દવાનાં ક્ષેત્રમાં ભારત અને ક્યુબા વચ્ચે થયેલા સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે સ્વાસ્થ્ય અને દવાનાં ક્ષેત્રમાં ભારત અને ક્યુબા વચ્ચે સહયોગ સંબંધિત સમજૂતી કરાર (એમઓયુ)ને અગાઉની અસર સાથે મંજૂરી આપી છે. આ એમઓયુ પર નવી દિલ્હીમાં 6 ડિસેમ્બર, 2017નાં રોજ હસ્તાક્ષર થયા હતાં. આ એમઓયુમાં નીચેનાં ક્ષેત્રોમાં સહયોગ સ્થાપિત કરવાની બાબતો સામેલ હશે – 1. ડોક્ટર્સ, અધિકારીઓ, સ્વાસ્થ્ય ક્ષેત્રનાં અન્ય વ્યાવસાયિકો અને નિષ્ણાતોનાં આદાનપ્રદાન તથા તાલીમ 2. માનવ સંસાધન અને સ્વાસ્થ્ય સેવાઓનાં વિકાસ તથા સ્વાસ્થ્ય સુવિધા કેન્દ્નોની સ્થાપનામાં સહાયતા 3. સ્વાસ્થ્યમાં માનવ સંસાધનને ટૂંકા ગાળા માટે તાલીમ 4. દવા, ચિકિત્સા ઉપકરણો અને સૂચનાનાં આદાનપ્રદાન માટે નિયમ 5. દવા અને પક્ષો દ્વારા અન્ય ઓળખ કરાયેલા ક્ષેત્રોમાં વેપારનાં વિકાસની તકોને પ્રોત્સાહન 6. જેનેરિક અને જરૂરી દવાઓની ઉપલબ્ધતા તથા દવાનાં પુરવઠાનાં સંબંધમાં સહાયતા 7. સ્વાસ્થ્ય ઉપકરણો અને ઔષધીય ઉત્પાદનોની ઉપલબ્ધતા 8. પારસ્પરિક નિર્ણય અનુસાર સહયોગનાં અન્ય ક્ષેત્ર આ એમઓયુનાં અમલ પર નજર રાખવા અને સમજૂતી અંતર્ગત અન્ય વિગતો માટે સંયુક્ત કાર્ય જૂથ સ્થાપિત કરવામાં આવશે.
પ્રધાનમંત્રીએ અરૂણાચલ પ્રદેશના તવાંગ જિલ્લામાં ભૂસ્ખલન પ્રભાવિત ક્ષેત્રો માટે એક ઉચ્ચ સ્તરીય કેન્દ્રીય દળ મોકલ્યું

પ્રધાનમંત્રી શ્રી નરેન્દ્ર મોદીએ અરૂણાચલ પ્રદેશના તવાંગ જિલ્લામાં હાલમાં જ આવેલા ભૂસ્ખલનના લીધે નુકસાનનો અંદાજ લગાવવા માટે બે સદસ્યોના કેન્દ્રીય દળને અરૂણાચલ પ્રદેશ મોકલવાનો નિર્દેશ આપ્યો છે. આ દળમાં નીતિ આયોગના એક વરિષ્ટ સલાહકાર તથા ગૃહ મંત્રાલયના એક સંયુક્ત સચિવ સામેલ છે. પ્રધાનમંત્રીએ દળને નિર્દેશ આપ્યો છે કે તેઓ રાજ્ય અને જિલ્લાના અધિકારીઓ સાથે વિચાર-વિમર્શ કર્યા બાદ રાહત અને વળતર પેકેજનું મૂલ્યાંકન કરે તથા પોતાનો રીપોર્ટ રજૂ કરે. ભૂસ્ખલનની ઘટના 22 એપ્રિલ, 2016ના રોજ થઈ હતી. પ્રધાનમંત્રીએ પહેલા જ તવાંગમાં થયેલ ભૂસ્ખલન દરમિયાન માર્યા ગયેલા પ્રત્યેક વ્યક્તિના પરિવારજનોને 2 લાખ રૂપિયા તથા ગંભીર રૂપથી ઘાયલ થયેલા લોકોને 50 હજાર રૂપિયાની અનુગ્રહ રાશિ સ્વીકૃત કરી ચૂક્યા છે.
પ્રધાનમંત્રીએ ગુજરાત રોજગાર મેળાને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો સંદેશ દ્વારા ગુજરાત રોજગાર મેળાને સંબોધન કર્યું હતું. પ્રધાનમંત્રીએ હજારો યુવા ઉમેદવારોને અભિનંદન પાઠવ્યા હતા જેમને વિવિધ ગ્રેડમાં વિવિધ પોસ્ટ્સ માટે નિમણૂક પત્ર આપવામાં આવ્યા હતા. પ્રધાનમંત્રીએ યાદ કર્યું કે ધનતેરસના શુભ દિવસે તેમણે રાષ્ટ્રીય સ્તરે રોજગાર મેળાનો પ્રારંભ કર્યો હતો જ્યાં તેમણે 75,000 ઉમેદવારોને નિમણૂક પત્રોનું વિતરણ કર્યું હતું. પ્રધાનમંત્રીએ ધનતેરસના દિવસે કહ્યું હતું કે વિવિધ રાજ્યો અને કેન્દ્રશાસિત પ્રદેશોમાં સમાન રોજગાર મેળાનું આયોજન કરવામાં આવશે. તેમણે જણાવ્યું હતું કે, ગુજરાત ઝડપથી આગળ વધી રહ્યું છે અને આજે 5000 ઉમેદવારોને ગુજરાત પંચાયત સેવા બોર્ડમાંથી નિમણૂક પત્રો મળી રહ્યા છે, 8000 ઉમેદવારોને ગુજરાત સબ ઈન્સ્પેક્ટર ભરતી બોર્ડ અને લોકરક્ષક ભરતી બોર્ડમાંથી તેમના નિમણૂક પત્રો મળી રહ્યા છે. પ્રધાનમંત્રીએ આ ઝડપી પ્રતિસાદ માટે ગુજરાતના મુખ્યમંત્રી અને તેમની ટીમની પ્રશંસા કરી હતી. પ્રધાનમંત્રીએ માહિતી આપી હતી કે તાજેતરના સમયમાં ગુજરાતમાં 10 હજાર યુવાનોને નિમણૂક પત્રો આપવામાં આવ્યા છે અને આગામી એક વર્ષમાં 35 હજાર જગ્યાઓ ભરવાનો લક્ષ્યાંક નિર્ધારિત કરવામાં આવ્યો છે. પ્રધાનમંત્રીએ ગુજરાતમાં રોજગાર અને સ્વ-રોજગારની ઘણી તકો ઊભી કરવા માટે રાજ્યની નવી ઔદ્યોગિક નીતિને શ્રેય આપ્યો હતો. તેમણે ઓજસ જેવા ડિજિટલ પ્લેટફોર્મની પ્રશંસા કરી અને વર્ગ 3 અને 4ની પોસ્ટમાં ઇન્ટરવ્યુ પ્રક્રિયા નાબૂદ કરી. તેમણે કહ્યું કે, ‘અનુબંધમ’ મોબાઈલ એપ અને વેબ પોર્ટલ દ્વારા રાજ્યમાં રોજગાર શોધનારાઓ અને નોકરી આપનારાઓને જોડીને રોજગારને સરળ બનાવવામાં આવી રહી છે. તેવી જ રીતે, ગુજરાત જાહેર સેવા આયોગના ઝડપી ભરતી મોડલની રાષ્ટ્રીય સ્તરે પ્રશંસા કરવામાં આવી છે. પ્રધાનમંત્રીએ જણાવ્યું હતું કે આગામી મહિનાઓમાં આ પ્રકારના રોજગાર મેળાઓનું રાષ્ટ્રીય અને રાજ્ય સ્તરે આયોજન થતું રહેશે. જ્યાં કેન્દ્ર સરકાર 10 લાખ નોકરીઓ આપવા પર કામ કરી રહી છે, રાજ્યો અને કેન્દ્રશાસિત પ્રદેશો પણ આ અભિયાનમાં જોડાઈ રહ્યા છે, જેનાથી સંખ્યા નોંધપાત્ર રીતે વધશે. "આ લાસ્ટ માઇલ ડિલિવરી અને સરકારી યોજનાઓના કવરેજની સંતૃપ્તિ માટેની ઝુંબેશને ભારે મજબૂત બનાવશે", એમ તેમણે કહ્યું. 2047 સુધીમાં વિકસિત રાષ્ટ્રના દરજ્જા તરફ ભારતની કૂચમાં આ યુવાનોની મહત્ત્વપૂર્ણ ભૂમિકાને રેખાંકિત કરતાં પ્રધાનમંત્રીએ તેમને સમાજ અને દેશ પ્રત્યેની તેમની ફરજ નિભાવવા જણાવ્યું હતું. તેમણે તેમને શીખવાનું અને કુશળ બનવાનું ચાલુ રાખવા અને નોકરી શોધવાને તેમની વૃદ્ધિનો અંત ન ગણવા પણ કહ્યું. “આ તમારા માટે ઘણા દરવાજા ખોલે છે. સમર્પણ સાથે તમારું કામ કરવાથી તમને અસંખ્ય સંતોષ મળશે અને વૃદ્ધિ અને પ્રગતિના દ્વાર ખુલશે,”એમ કહી પ્રધાનમંત્રીએ સમાપન કર્યું.
પ્રધાનમંત્રીએ ઈદ ઉલ ફિત્ર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઈદ ઉલ ફિત્ર નિમિતે લોકોને શુભેચ્છા પાઠવી હતી. પ્રધાનમંત્રીએ એક ટ્વીટમાં કહ્યું, “ઈદ ઉલ ફિત્રના પવિત્ર અવસરે શુભકામનાઓ. દરેકના ઉત્તમ સ્વાસ્થ્ય અને સુખાકારી માટે પ્રાર્થના કરૂં છું. આપણા સામૂહિક પ્રયાસોની તાકાતથી, આપણે વૈશ્વિક મહામારી પર જીત મેળવીશું અને માનવ કલ્યાણ માટે આગળ કામ કરીશું. ઈદ મુબારક!”
પ્રધાનમંત્રીએ કેવડિયામાં સ્ટેચ્યૂ ઑફ યુનિટી ખાતે સરદાર વલ્લભભાઇ પટેલને પૂષ્પાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ આજે સરદાર પટેલની જયંતી નિમિત્તે ગુજરાતના કેવડિયામાં વિશ્વ પ્રસિદ્ધ સ્ટેચ્યૂ ઑફ યુનિટી ખાતે લોહપુરૂષ સરદાર વલ્લભભાઇ પટેલને પુષ્પાંજલિ અર્પણ કરી હતી. સરદાર પટેલની જયંતી રાષ્ટીય એકતા દિવસ તરીકે ઉજવવામાં આવે છે. એક ભારત, શ્રેષ્ઠ ભારતના લક્ષ્યને સિદ્ધ કરવા માટે સમગ્ર દેશમાં એકતા દોડનું આયોજન કરવામાં આવ્યુ હતું. પ્રધાનમંત્રીએ કહ્યું કે, “સરદાર પટેલને એમની જયંતી પર મારી શ્રદ્ધાંજલિ અર્પણ કરું છું. આપણા દેશ માટે એમનું યોગદાન હંમેશા યાદગાર રહેશે.” પ્રધાનમંત્રીએ રાષ્ટ્રીય એકતા દિવસ માટેની પ્રતિજ્ઞા પણ લેવડાવી હતી.
પ્રધાનમંત્રીએ આચાર્ય શ્રી પુરુષોત્તમપ્રિયદાસજી સ્વામીશ્રી મહારાજના નિધન પર શોક વ્યક્ત કર્યો

પ્રધાનમંત્રીશ્રી નરેન્દ્ર મોદીએ આચાર્ય શ્રી પુરુષોત્તમપ્રિયદાસજી સ્વામીશ્રી મહારાજના નિધન પર શોક વ્યક્ત કર્યો છે. એક ટ્વિટમાં પ્રધાનમંત્રીએ કહ્યું,”સમાજની ઉમદા સેવા માટે આપણે આચાર્ય શ્રી પુરુષોત્તમપ્રિયદાસજી સ્વામીશ્રી મહારાજને હંમેશાં યાદ રાખીશું. તેમણે માનવ દુઃખોને દૂર કરવા માટે સખત મહેનત કરી હતી. તેઓને માત્ર ભારતમાં જ નહીં પણ વૈશ્વિક સ્તરે અસંખ્ય લોકો દ્વારા યાદ કરવામાં આવશે. આચાર્ય શ્રી પુરુષોત્તમપ્રિયદાસજી સ્વામીશ્રી મહારાજને અપાર જ્ઞાન પ્રાપ્ત થયું હતું. સમુદાય સેવા, શિક્ષણ અને મહિલા સશક્તિકરણ પરના તેમના કાર્યો હંમેશા યાદ રહેશે. હું તેમની સાથેની મારી ઘણી મુલાકાતોને ક્યારેય ભૂલીશ નહીં. ઓમ શાંતિ.”
મંત્રીમંડળે એડવાન્સ્ડ મોડલ સિંગલ વિન્ડોનાં વિકાસ પર ભારત અને જાપાન વચ્ચે સમજૂતી કરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એડવાન્સ્ડ મોડલ સિંગલ વિન્ડોનાં વિકાસ પર ભારત અને જાપાન વચ્ચે સમજૂતી કરાર (એમઓયુ)ને મંજૂરી આપી દીધી છે. લાભ : આ એમઓયુનાં વેપાર સાથે જોડાયેલા કાર્યો માટે આવશ્યક વહીવટી પ્રક્રિયાઓ માટે એડવાન્સ્ડ મોડલ સિંગલ વિન્ડોનાં વિકાસ અને ભારતમાં કેન્દ્ર અને રાજ્ય સરકારોમાં એનાં પર અમલ માટે ભારત અને જાપાન વચ્ચે સહયોગ સુનિશ્ચિત થશે. સાથે-સાથે એક એવા માળખાનાં વિકાસ માટે ભારત અને જાપાન વચ્ચે સહયોગ સંભવિત થશે, જેમાં આ પ્રક્રિયાઓ ત્વરિત રીતે પૂરી થશે, જેથી દેશમાં ‘વેપાર-વાણિજ્યમાં સુગમતા’ને પ્રોત્સાહન આપવા માટે ભારત દ્વારા થઈ રહેલાં પ્રયાસોને વેગ મળશે. ‘એડવાન્સ મોડલ સિંગલ વિન્ડો’ ભારતમાં અને એની બહાર અપનાવવામાં આવતી સર્વોત્તમ રીતો કે પદ્ધતિઓ પર આધારિત છે. એમાં માપવા યોગ્ય માપદંડ પણ છે અને એનાથી ભારતમાં ‘સિંગલ વિન્ડો’ની સ્થાપનાનાં માર્ગ આવતાં સંભવિત અવરોધોને ઓળખી શકાશે. એટલે એનાથી રોકાણ કરવાનું સરળ થઈ જશે.
પ્રધાનમંત્રીએ યુગાન્ડામાં ભારતીય સમુદાયને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે (24 જુલાઈ, 2018) યુગાન્ડામાં ભારતીય સમુદાયને સંબોધન કર્યું હતું. કમ્પાલામાં આયોજિત આ કાર્યક્રમમાં યુગાન્ડાનાં રાષ્ટ્રપતિ મુસેવેની પણ ઉપસ્થિત રહ્યાં હતાં. પ્રધાનમંત્રીએ ભારતીય સમુદાયને સંબોધતા કહ્યું હતું કે, તેઓ યુગાન્ડમાં ભારતીય સમુદાય સાથે પોતીકાપણાની ભાવના અનુભવી રહ્યાં છે. તેમણે જણાવ્યું હતું કે, આ કાર્યક્રમમાં યુગાન્ડાનાં રાષ્ટ્રપતિ મુસેવેનીની હાજરી તેમનો યુગાન્ડમાં વસતાં ભારતીયો અને ભારતીય સમુદાય પ્રત્યેનાં પ્રેમને દર્શાવે છે. તેમણે યુગાન્ડાની સંસદને બુધવારે સંબોધવાનું સન્માન આપવા બદલ રાષ્ટ્રપતિ મુસેવેની અને યુગાન્ડાની જનતાનો આભાર પણ માન્યો હતો. પ્રધાનમંત્રીએ કહ્યું હતું કે, ભારત અને યુગાન્ડા વચ્ચેનાં સંબંધો સદીઓથી વધુને વધુ મજબૂત થઈ રહ્યાં છે. તેમણે બંને દેશો વચ્ચેનાં ઐતિહાસિક સંબંધોને યાદ કર્યા હતાં, જેમાં સંસ્થાનવાદ સામેનો સંઘર્ષ અને યુગાન્ડામાં રેલવે નેટવર્ક સ્થાપિત કરવાની કામગીરી જેવી બાબતો સામેલ હતી. તેમણે જણાવ્યું હતું કે, કેટલાંક ભારતીયો યુગાન્ડાનાં રાજકારણમાં મહત્ત્વપૂર્ણ ભૂમિકા અદા કરી રહ્યાં છે. આ પ્રસંગે ભારતીય સમુદાય દ્વારા એક સાંસ્કૃતિક કાર્યક્રમનું આયોજન કરવામાં આવ્યું હતું, એ સંદર્ભે પ્રધાનમંત્રીએ ભારતીય સમુદાયની ભારતીયતાની ભાવના જાળવી રાખવા બદલ પ્રશંસા કરી હતી. પ્રધાનમંત્રીએ ભારપૂર્વક જણાવ્યું હતું કે, યુગાન્ડા સહિત આફ્રિકાનાં તમામ દેશો ભારત માટે મહત્ત્વપૂર્ણ છે. તેમણે કહ્યું હતું કે, આ માટે વિવિધ કારણો છે – જેમ કે સંસ્થાનવાદ સામેનો સહિયારો ઇતિહાસ, યુગાન્ડામાં મોટી સંખ્યામાં વસતો ભારતીય સમુદાય અને વિકાસનાં સામાન્ય પડકારો. તેમણે જણાવ્યું હતું કે, અત્યારે ભારત દુનિયામાં સૌથી વધુ ઝડપથી વિકસતાં અર્થતંત્રોમાં સ્થાન ધરાવે છે. તેમણે કહ્યું હતું કે, અત્યારે ભારત કાર અને સ્માર્ટફોનની નિકાસ કરે છે. તેમણે ઉમેર્યું હતું કે, ભારતનાં લોકો માટે ડિજિટલ ટેકનોલોજી સક્ષમ બનવા માટેનું માધ્યમ છે તથા દેશ સ્ટાર્ટ અપ માટે મહત્ત્વપૂર્ણ કેન્દ્ર તરીકે વિકસી રહ્યો છે. પ્રધાનમંત્રીએ ભારતની વિદેશી નીતિમાં આફ્રિકાનાં મહત્ત્વ વિશે પણ વાત કરી હતી. આ સંદર્ભમાં તેમણે વર્ષ 2015માં નવી દિલ્હીમાં આયોજિત ઇન્ડિયા–આફ્રિકા ફોરમ સમિટનો ઉલ્લેખ કર્યો હતો. તેમણે ભારત અને આફ્રિકાનાં અન્ય દેશો વચ્ચે અન્ય ઉચ્ચ સ્તરીય દ્વિપક્ષીય જોડાણોનો ઉલ્લેખ પણ કર્યો હતો. પ્રધાનમંત્રીએ હાથ ધરવામાં આવેલી અન્ય વિવિધ પહેલનો ઉલ્લેખ કર્યો હતો, જેમ કે 3 અબજ ડોલરથી વધારે મૂલ્યની લાઇન ઑફ ક્રેડિટ; સ્કોલરશિપ અને ઇ–વિઝાની વ્યવસ્થા. તેમણે કહ્યું હતું કે, આંતરરાષ્ટ્રીય સૌર સંગઠનનાં તમામ સભ્યોમાં લગભગ અડધોઅડધ સભ્યો આફ્રિકાનાં છે. પ્રધાનમંત્રીએ જણાવ્યું હતું કે, એશિયા અને આફ્રિકાનાં દેશો દુનિયામાં નવી વ્યવસ્થામાં મહત્ત્વપૂર્ણ ભૂમિકા ભજવી રહ્યાં છે.
પ્રધાનમંત્રીએ છત્તીસગઢના લોકોને રાજ્યના સ્થાપના દિવસ નિમિત્તે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ છત્તીસગઢના લોકોને રાજ્યના સ્થાપના દિવસ નિમિત્તે શુભેચ્છાઓ પાઠવી હતી. પ્રધાનમંત્રીએ કહ્યું, “પ્રાકૃતિક સૌંદર્યથી સમૃદ્ધ છત્તીસગઢ રાજ્યના લોકોને તેના સ્થાપના દિવસ નિમિત્તે ખૂબ-ખૂબ શુભેચ્છાઓ. મારી કામના છે કે વિવિધ સંસ્કૃતિના સંગમ વાળો આ પ્રદેશ વિકાસના પથ પર આગળ વધે.”
પ્રધાનમંત્રી તથા નેપાળના પ્રધાનમંત્રી કે. પી. શર્મા ઓલી વચ્ચે ટેલિફોન પર વાતચીત

નેપાળના પ્રધાનમંત્રી કે. પી. શર્મા ઓલીએ આજે પ્રધાનમંત્રી શ્રી નરેન્દ્ર મોદીને ટેલિફોન કર્યો તથા તેમને નેપાળની રાજનીતિક ઘટનાક્રમોની જાણકારી આપી. પ્રધાનમંત્રીએ નેપાળની સામે આવી રહેલી રાજનીતિક સમસ્યાઓનું એક દીર્ઘકાલિન સમાધાન શોધવાના મહત્વ પર જોર આપ્યું, જે સર્વસંમતિ અથવા ‘સહમતિ’ પર આધારીત હોય. પ્રધાનમંત્રીએ નવ વર્ષ 2016 માટે નેપાળના લોકોને પોતાની શુભકામનાઓ વ્યક્ત કરી.
કેન્દ્રીય મંત્રીમંડળે બ્રિક્સ દેશોની અન્ય ડેવલપમેન્ટ ફાઇનાન્શિયલ ઇન્સ્ટિટ્યૂશન ઉપરાંત ન્યૂ ડેવલપમેન્ટ બેંક (એનડીબી) સાથે સાધારણ સહકાર પર એક્ષ્પોર્ટ-ઇમ્પોર્ટ બેંક ઓફ ઇન્ડિયા (એક્ઝિમ બેંક) વચ્ચે એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં સચિવ, આર્થિક બાબતોના વિભાગ/એક્ષ્પોર્ટ ઇમ્પોર્ટ બેંક ઓફ ઇન્ડિયાના સ્તરે સરકાર દ્વારા બ્રિક્સ ઇન્ટરબેંક કોઓપરેશન મિકેનિઝમ મારફતે ન્યૂ ડેવલપમેન્ટ બેંક (એનડીબી) સાથે સાધારણ સહકાર પર થયેલા સમજૂતીકરાર (એમઓયુ)ને મંજૂરી આપવામાં આવી છે. આ દરખાસ્ત બ્રિક્સ દેશો વચ્ચે વેપાર અને આર્થિક સંબંધો વધારશે. એમઓયુના હસ્તાક્ષર સાથે કોઈ નાણાકીય સૂચિતાર્થો સંકળાયેલા નથી. આ એમઓયુ દ્વારા સહભાગી સંસ્થાઓને બ્રિક્સ દેશો પાસેથી લાભ મળશે. આ એમઓયુ મરજિયાત સમજૂતી છે, જેનો ઉદ્દેશ સહી કરીને સામેલ થનાર રાષ્ટ્રો વચ્ચે કૌશલ્ય હસ્તાંતરણ અને જાણકારીની વહેંચણી ઉપરાંત રાષ્ટ્રીય કાયદા અને નિયમોને અનુરૂપ સહકારનું માળખું સ્થાપિત કરવાનો છે. ઉપરાંત એનડીબીની સ્થાપના બ્રિક્સ દેશો વચ્ચે ગાઢ સંબંધો પ્રતિબિંબિત કરે છે તથા તેમના આર્થિક સહકાર અને સહાયને વધારવા શક્તિશાળી માધ્યમ પ્રદાન કરે છે. તેનાથી ભારતને આંતરરાષ્ટ્રીય ભૂમિકા વધારવામાં પણ મદદ મળશે. એટલે સ્થાયી વિકાસ અને સર્વસમાવેશક આર્થિક વૃદ્ધિ માટે સહકારની વ્યૂહાત્મક પ્રસ્તુતતાને ધ્યાનમાં રાખીને એમઓયુ સભ્યો દ્વારા સહકારના સંદર્ભમાં જરૂરી છે. આ સહકાર ચીજવસ્તુઓ અને સેવાઓના વેપારને પ્રોત્સાહન અને તેની સુલભતા તેમજ બ્રિક્સ દેશો વચ્ચે પારસ્પરિક હિતકારક પ્રોજેક્ટ્સમાં રોકાણ સ્વરૂપે પ્રાપ્ત થશે. પૃષ્ઠભૂમિ: બ્રિક્સ દેશોમાંથી પાંચ બેંકો બ્રિક્સ દેશો અને ઉદ્યોગસાહસો વચ્ચે વેપાર અને આર્થિક સંબંધો વધારવા બ્રિક્સ ઇન્ટરબેંક કો-ઓપરેશન મિકેનિઝમ ઊભું કર્યું હતું. હવે બ્રિક્સ ઇન્ટરબેંક કો-ઓપરેશન મિકેનિઝમે ન્યૂ ડેવલપમેન્ટ બેંક સાથે સાધારણ સહકાર પર એમઓયુ (સમજૂતીકરાર) કરવાની દરખાસ્ત મૂકી છે.
પ્રધાનમંત્રીએ જાણીતા કાર્ટૂનિસ્ટ શ્રી નારાયણ દેબનાથજીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા કાર્ટૂનિસ્ટ શ્રી નારાયણ દેબનાથજીના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રીએ કહ્યું; "શ્રી નારાયણ દેબનાથજીએ તેમની કૃતિઓ, કાર્ટૂન અને ચિત્રો દ્વારા અનેક લોકોનાં જીવનને ઉજ્જવળ બનાવ્યું. તેમની કૃતિઓ તેમના બૌદ્ધિક કૌશલ્યને પ્રતિબિંબિત કરે છે. તેમણે બનાવેલા પાત્રો સનાતન લોકપ્રિય રહેશે. તેમના નિધનથી દુઃખી છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
પ્રધાનમંત્રીએ યુપીના મથુરામાં માર્ગ અકસ્માતને કારણે થયેલા જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના મથુરામાં માર્ગ અકસ્માતમાં થયેલા જાનહાનિ પર શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "ઉત્તર પ્રદેશના મથુરામાં થયેલો માર્ગ અકસ્માત હૃદયદ્રાવક છે. આ દુર્ઘટનામાં જેમણે પોતાના સ્નેહીજનોને ગુમાવ્યા છે તેમના પ્રત્યે મારી ઊંડી સંવેદના છે. તેમજ ઘાયલોને ઝડપથી સ્વસ્થ થવાની કામના કરું છું: પ્રધાનમંત્રી"
ઓડિશા અને પંજાબમાં રસ્તાઓના પ્રોજેક્ટોને કેન્દ્રીય મંત્રીમંડળની મંજૂરીને પગલે માળખાકીય સવલતો અને કનેક્ટિવિટી વધશે : પ્રધાનમંત્રી

પ્રધાનમંત્રી નરેન્દ્ર મોદીએ જણાવ્યું હતું કે “આર્થિક બાબતો અંગેના કેન્દ્રીય મંત્રીમંડળ (સીસીઈએ) દ્વારા ઓડિશા અને પંજાબમાં રસ્તાઓના પ્રોજેક્ટોને મંજૂરી અપાઈ હોવાથી આ રાજ્યોમાં માળખાકીય સવલતો અને કનેક્ટિવિટી સુધારવામાં મદદ મળશે. શ્રેણીબદ્ધ ટ્વિટ દ્વારા તેમણે જણાવ્યું હતું કે, “સીસીઈએએ પંજાબમાં એનએચ – 344એના ફગવાડા-રુપનગર સેક્શનને વિકસાવીને ચાર લેન કરવા માટે મંજૂરી આપી છે. અંદાજિત ખર્ચ રૂ. 1444.42 કરોડ થશે અને વિકસાવવામાં આવી રહેલા રસ્તાની કુલ લંબાઈ આશરે 80.820 કિલોમીટર થશે. આ પ્રોજેક્ટને પગલે પંજાબમાં માળખાકીય સવલતો સુધરશે અને રાજ્યમાં આ ક્ષેત્રની સામાજિક – આર્થિક સ્થિતિ સુધારવામાં મદદગાર બનશે. સીસીઈએએ ઓડિશામાં એનએચ – 42 (નવો એનએચ-55)ના અંગુલ-સંબલપુર સેક્શનને વિકસાવીને ચાર લેન ધરાવતો કરવા માટે પણ મંજૂરી આપી છે. અંદાજિત ખર્ચ રૂ. 2491.53 કરોડ થશે અને વિકસાવવામાં આવી રહેલા રસ્તાની કુલ લંબાઈ આશરે 151 કિલોમીટર હશે. આ પ્રોજેક્ટને કારણે ઓડિશામાં માળખાકીય સવલતો ઝડપભેર સુધારવામાં સહાય મળશે અને અંગુલ અને સંબલપુર સેક્શન વચ્ચેના ટ્રાફિક, ખાસ કરીને ભારે ટ્રાફિક માટેના સમય અને ખર્ચ ઘટાડી શકાશે. સીસીપીએએ મહારાષ્ટ્રમાં એનએચ-211નું ઔરંગાબાદ-તેલવાડી સેક્શન વિકસાવીને ચાર લેનનું કરવા માટે પણ મંજૂરી આપી છે. અંદાજિત ખર્ચ રૂ. 2028.91 કરોડ થશે અને રસ્તાની કુલ લંબાઈ આશરે 87 કિલોમીટર હશે. આ પટ્ટાના વિકાસને કારણે સામાજિક-આર્થિક સ્થિતિ સુધારવામાં મદદ મળશે અને લોકો માટે રોજગારની શક્યતાઓ પણ વધશે.”
પ્રધાનમંત્રીએ કથકલી ઉસ્તાદ, ગુરુ ચેમનચેરી કુંહિરામન નાયરના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કથકલી ઉસ્તાદ, ગુરુ ચેમનચેરી કુંહિરામન નાયરના અવસાન અંગે શોક વ્યક્ત કર્યો છે. એક ટવીટમાં પ્રધાનમંત્રીએ કહ્યું કે, "કથકલી ઉસ્તાદ, ગુરુ ચેમનચેરી કુંહિરામન નાયરના અવસાનથી દુઃખ થયું. ભારતીય સંસ્કૃતિ અને આધ્યાત્મિકતા પ્રત્યેનો તેમનો જુસ્સો સુપ્રસિદ્ધ હતો. તેમણે આપણા શાસ્ત્રીય નૃત્યોમાં આગામી પ્રતિભાને વધારવા માટે અસાધારણ પ્રયત્નો કર્યા. તેમના પરિવાર અને પ્રશંસકો પ્રત્યે મારી સંવેદના. ઓમ શાંતિ. "